CELEX: 22017D1879
Language: bg
Date: 2016-03-18 00:00:00
Title: Решение на Съвместния комитет на ЕИП № 49/2016 от 18 март 2016 година за изменение на приложение II (Технически правила, стандарти, изпитвания и сертифициране) към Споразумението за ЕИП [2017/1879]

19.10.2017   
               
               
                  BG
               
               
                  Официален вестник на Европейския съюз
               
               
                  L 270/16
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 49/2016
      от 18 март 2016 година
      за изменение на приложение II (Технически правила, стандарти, изпитвания и сертифициране) към Споразумението за ЕИП [2017/1879]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Регламент (ЕС) № 1258/2013 на Европейския парламент и на Съвета от 20 ноември 2013 г. за изменение на Регламент (ЕО) № 273/2004 относно прекурсорите на наркотичните вещества (1) следва да бъде включен в Споразумението за ЕИП.
               
            
                  (2)
               
               
                  Поради това приложение II към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Глава XIII от приложение II към Споразумението за ЕИП се изменя, както следва:
      
                  1.
               
               
                  Следното се добавя в точка 15ч (Регламент (ЕО) № 273/2004 на Европейския парламент и на Съвета):
                  „, изменен със:
                  
                              —
                           
                           
                              
                                 32013 R 1258: Регламент (ЕС) № 1258/2013 на Европейския парламент и на Съвета от 20 ноември 2013 г. (ОВ L 330, 10.12.2013 г., стр. 21).“
                           
                        
            
                  2.
               
               
                  В адаптация б) на точка 15ч (Регламент (ЕО) № 273/2004 на Европейския парламент и на Съвета) думите „член 15“ се заменят от „член 14а“, а позоваването на „член 10 от Регламент (ЕИО) № 3677/90“ се заменя с позоваване на „член 30 от Регламент (ЕО) № 111/2005 на Съвета“.
               
            Член 2
      Текстовете на Регламент (ЕС) № 1258/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 19 март 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 18 март 2016 година.
         
            
               За Съвместния комитет на ЕИП
            
            
               Председател
            
            Claude MAERTEN
         
      
      
         (1)  ОВ L 330, 10.12.2013 г., стр. 21.
      
         (*1)  Без отбелязани конституционни изисквания.